Kisses from Katie – toortsie.com
Julie 23, 2018 Julie 22, 2018 ~ Toortsie
Ek lees hierdie wonderlike boek wat ek al jare gelede gekoop het, maar nou eers by uitkom van ‘n Amerikaanse meisie wat in Uganda gaan woon en werk het. Sy doen alles waarvoor ek nie kans sien nie, maar is so ‘n inspirasie.
Aanvanklik het sy gaan skoolhou, maar op die ou end het sy ‘n nie-regeringsorganisasie gestig wat befonds word uit Amerika.
Op 20-jarige ouderdom het sy reeds 14 kinders aangeneem as haar eie, maar intussen sorg haar NGO vir 400 kinders se skoolgeld en benodigdhede. Ek dink selfs die kinders kry daagliks kos uit haar huis. Sy versorg ook ‘n klomp grootmense in ‘n naburige dorpie en hul voorsien ook kos vir daardie dorpie se kinders. Intussen leer al daardie honderde mense van Jesus.
Sy versorg self die kinders se sere, haal wurms uit hulle voete, ek weet nie wat nog alles nie.
Sy skryf dat dit soms oorweldigend is, maar dat sy dit geniet. Sy sê dat mense dink sy is braaf, maar dat sy dit nie is nie. Al wat is, is dat sy glo in ‘n God wat haar sal gebruik, selfs al is sy nie braaf nie. Tipies ma, kan sy nie haar program vooruit beplan nie, omdat elke dag sy eie dinge bepaal. Sy weet nie altyd waarheen die pad lei nie, maar dat dit gaan om die eerste tree te neem, soos Petrus ook die eerste tree op die water moes gee.
Sommige mense noem dit moed, ander laf, maar sy noem dit geloof. Sy kies om uit die boot te klim en reguit in Jesus se arms in te loop. En soms raak sy bang en struikel sy, maar Hy los nooit haar hand nie.
Wow! Sy gee my soveel stof tot nadenke!
Posted in Boeke en flieks,Geleefde Christenskap	kisses from katiengosending
‹ PreviousToortsie se dankbaarheidsreis 18
Next ›Onperfekte huweliksmaats
25 thoughts on “Kisses from Katie”
Julie 23, 2018 om 6:54 vm
Dit klink na my tipe boek, Toortsie. Gaan bietjie kyk of ek dit in die hande kan kry.
Julie 23, 2018 om 7:19 vm
Ek het hom regtig baie geniet.
Julie 23, 2018 om 7:20 vm
Sy skryf lekker en gemaklik. Die boek het lekker gelees.
Julie 23, 2018 om 9:08 vm
Het al gehoor van Katie’s story. Ons het dit op n stadium bespreek. Sy is n besonderse persoon.
Julie 23, 2018 om 9:09 vm
Sy is regtig besonders.
Julie 23, 2018 om 9:17 vm
Ek verbeel my al ek het hom by bib uitgeneem en gelees. Mens kan hom nie eintlik neersit nie.
Julie 23, 2018 om 9:59 vm
Mens kan hom regtig nie neersit nie.
Julie 23, 2018 om 11:02 nm
My gedagtes is besig om jou inligting te verwerk. Brein werk maar bietjie stadiger. Ek het hom beslis n paar jaar terug gelees.
Julie 23, 2018 om 11:08 nm
Julie 23, 2018 om 11:11 nm
Hier was ‘n jong vrou op ons dorp wat met ons sendingkommissie kom praat het. Sy was op pad om in Japan te gaan sendingwerk doen. Sy het vertel van die boek en dat sy dit net nie kon neersit nie. Ek het dit toe bestel, maar nou eers by hom uitgekom. Met ‘n rede, glo ek, want ek het in die tyd oor ‘n paar dinge geworstel en die boek het my daarmee gehelp.
Julie 24, 2018 om 12:03 vm
Ja daar is tog n doel met alles. Dit wys tog dat die tyd moet reg wees vir sekere ervarings en omstandighede. In my skryf groep is twee dames wat predikant mans het. Een was onder andere in Kenia en daar die state terwyl die ander een in Nieu Genua
Die ondervindings wat hul beskryf is net te wonderlik. Beide vroue is nou al afgetrede mense. Die sendingwerk was in jul begin jare van hul huwelike en beide staan nog sterk in hul geloof.
Julie 24, 2018 om 6:33 vm
Dis mense wat regtig geroep word om daarheen te gaan.
Julie 24, 2018 om 9:51 vm
Dit id beslis. Ek kan my verluister(verlees) aan sulke persone.
Julie 23, 2018 om 4:20 nm
Sulke mense is hulle gewig in goud werd. Ek dink nie ek is so ‘n opofferende siel nie – ek sou soms gewens het vir meer tyd vir myself.
Julie 23, 2018 om 4:39 nm
Ek sou dit ook nie regkry nie. Maar mens kan sltyd by so iemand iets leer. 😁 Soos haar toewyding is vir my prysenswaardig.
Julie 23, 2018 om 4:49 nm
En hier sit mens en verbeel jou jy verdien meer of beter in die lewe vir als wat jy dan nou (dink jy) doen. Ai, Here, as ek maar net ‘n aks daarvan in geloof kon wees ☆
Julie 23, 2018 om 5:21 nm
Ag ou BB, ons doen maar almal ons deel op ons manier. Jy ook. ❤️
Julie 23, 2018 om 5:05 nm
Ek haal my hoed af vir mense wat so baie vir ander doen.
Julie 23, 2018 om 5:22 nm
Sy is regtig ‘n inspirasie.
Julie 23, 2018 om 6:08 nm
Dis vir my mooi die loop op die water. Het nodig gehad om dit weer te hoor.
Julie 23, 2018 om 6:45 nm
Daar is ‘n boek wat ek nog wil lees. If you want to walk on water, you need to get out of the boat.
Julie 23, 2018 om 6:09 nm
Ek bewonder sulke mense…
Maar voor jy jouself veroordeel, onthou: Elkeen van ons is net verantwoordelik vir dit wat God oor ons pad stuur en wat Sy Woord sê…
Julie 23, 2018 om 6:47 nm
Jajaaa ons moenie nou in skuldgevoelens verval nie. Tog leer ek regtig baie by sulke mense. Ek vra altyd, as hulle dit kan doen, hoekom nie ek nie? So, hoe kan God my net hier gebruik. En haar pleidooi is dat ons daar waar ons is, die nood sal raaksien. Sy begin deur te sê dat dit vir ‘n kind in Uganda soveel kos om ‘n jaar skool toe te gaan, soos wat ‘n gesin in Amerika op ‘n naweek eet, maar die Ugandese oumas werk ‘n hele jaar om daardie geldjies bymekaar te maak. Ons kan ‘n verskil maak waar ons is, selfs al is dit aan een of 2 persone.
Julie 23, 2018 om 6:55 nm
Jy is reg….net daar waar jy is en kan…
Julie 23, 2018 om 7:09 nm
En volgens jou vermoëns en persoonlikheid.